Kuinka kultani on kaunis
Kuinka kultani on kaunis,
 Kuinka ihana ja armas!
 Kuka on sen kaltaiseksi
 Maailmassa mainittava?

 Puhu, paimen, josko paikat,
 Joissa karjojasi kaitset
 Laitumetko taikka laaksot,
 Karjatko niin kauniit ovat?

 Lausu, laivuri, jos laivas,
 Purjepuvussansa pulskas,
 Taikka taivaat tähtinensä,
 Kaarineen niin kauniit ovat?

 Sano, sankari, jos saalis,
 Saama sodasta suloisin,
 Taikka ratsut rientäväiset,
 Kilvetkö niin kauniit ovat?

 Kaikki, kaikki sanokaatte
 Onko maalla merelläkö,
 Taikka taivahan taloissa
 Kaltaisia kultaseni?

Lähde: Sanomia Turusta 3.3.1857.

Anonyymi
Runot
Sanomia Turusta
1857